Hós 5,8–15
· Isten hűsége kimondott szavához (5Móz 28).

· Hóseás csak a már kijelentett dolgokról beszél.
· Izráel bűne a bálványimádás volt. – „Júda fejedelmei olyanok, mint a határrontók” – lelki értelemben Izráelbe mentek át, ugyanazokat a bűnöket követték el.
· Jeroboám felhívásával kezdődött: „sok nektek Jeruzsálembe mennetek”. „Lehet kényelmesen is tisztelni Istent” – de az már nem az az Isten.
· Jeroboám, mint Áron is, azt mondta, hogy az aranyborjú „az az Isten, aki kihozott Egyiptomból”. – J. és a nép tudta, hogy mi lett ennek a következménye Áron idejében, mégis elfogadják.
· Talán Jeroboám iránti rajongásból: „függetlenített minket Dávid házától”. Erős vezető, elnézzük neki, ha mást hirdet, mint amit Jeruzsálemben hirdetnek, ami Isten szava.
· Júda is elindul a lejtőn. Akadtak ugyan hívő királyok, de a nép nem tért meg – a hitet nem lehet megparancsolni. A vallásgyakorlást elő lehet írni a hatalom eszközeivel (Szt. István); a gyülekezetekbe lehet „csábítani” színes programok, „jó közösség” ígéretével, de ettől nem jutnak hitre. Isten pedig a hitet várja (meg akarja teremteni bennünk).
· Ahhoz, hogy hitre jussunk, valóban Isten elé kell kerülnünk: „jaj nekem, elvesztem…”, és elfogadnunk Istentől a bocsánatot – úgy, ahogyan Ő adja: Jézus Krisztusban. El kell fogadnom, hogy Ő az én Uram.
· Kegyelem, hogy Isten szól – ezzel is a megtérésünket munkálja.
· Izráel (és Júda) nem tér meg, ezért az ítélet (a fogság) bekövetkezik, de „nyomorúságukban keresnek majd engem” – a fogságban fordulnak újra Isten felé.

· A nyomorúság Isten eszköze. Ma a felszínen jólét van, de sokan belül érzik a nyomort; fordulnak mindenhez, ami megoldást kínál a világ, ill. az ördög (pogányság, okkultizmus). Ezek vonzanak: amikor valaki nyíltan bajba kerül, akkor is inkább ezekhez fordul.
· Isten szól, mert meg akar szabadítani – ehhez ma a hívőket használja fel. A „jaj nekem, elvesztem” és a „vétked meg van bocsátva” után a „kit küldjek el” következik.
· Isten hűsége a szövetséghez, amit megkötött: nem engedi el népét. Küzd érte, és ennek a küzdelemnek a csúcspontja Jézus Krisztus halála.
· De Jézus Krisztus halála az „ár” is: Isten ezt fizette értünk, és ezért nem (ezért sem) enged el. (Személyes biz.tétel)
· Ezzel az árral kell tisztában lennünk: legyen nekünk is drága a kegyelem. A „kényelmesen / magam módján tisztelni Istent” mögött az olcsó kegyelem gondolata van.
· Odaadok-e érte mindent? Zákeus odaadta.
· Isten hűséges, és tőlem is várja a hűséget, Krisztus követését. „Ha hűtlenkedünk, Ő hű marad” – Önmagához, és ahhoz, hogy megkeres. 
